  Майя Бывальцева Ижкарысь «Динамо» стадионысь пичи бассейнын пандусъёс но подъёмникъёс лэсьтӥзы. Улосвыллэн кивалтӥсез Александр Соловьёв вылэ чӧлскыса, 10-тӥ тулыспалэ со сярысь ивортӥз Удмуртиысь тӧролэн но кивалтэтлэн пресс-службазы. «Федерал коньдэтысь трос коньдон кыскыны луиз. Элькун «Динамо» бассейнэз выльдыны коньдонэн юрттӥз. Озьы ик ми ляб тазалыко адямиослы могӟетъёстэк ветлыны луонлык кылдытыны субсидиос висъямы. Пичи бассейнын пандусъёс лэсьтэмын но подъёмник пуктэмын. Улосвыл коньдэтысь уксё нылпи ӵошатсконъёсты ортчытъянлы но висъяськылӥз», — вераз Удмуртилэн тӧроез. Озьы ик пумиськонын спортъя огъетэз выльдон ужъёсты азьланьтонъя чакланъёс сярысь вераськизы. Тодэ вайытом, Ижкарысь «Динамо» стадион физкультураез но спортэз азинтонъя 2016–2020 аръёслы нимысьтыз федерал программае шедиз. Сое выльдон 57 миллион манет тыр усёз. Тегъёс: Мерлык Ижкар Удмуртия АлександрСоловьёв сӧсыръёс  